cyanic-selkie/wikianc huggingface dataset:
Girls' Generation-TTS (խումբ)
Արտաքին հղումներ
Կատեգորիա:2002 հիմնադրված երաժշտական խմբեր Կատեգորիա:Կորեական երաժշտություն Կատեգորիա:Հարավկորեական երաժշտական խմբեր Կատեգորիա:Քեյ փոփ երաժշտական խմբեր
Էրնի Կրուստեն
Էրնի Կրուստեն (Erni Krusten; ), էստոնացի արձակագիր։
Ծաղրանկարիչ Օտտո Կրուստեն և գրող Պեդրո Կրուստենի եղբայրը։
1912-1915 թթ. սովորել է Տալլինում՝ մասնավոր գիմնազիայում։ Առաջին ստեղծագործություններում («Kanarbik» պատմվածքների ժողովածու, 1927) նկատելի է քննադատական ռեալիզմը։ «Pekside raamat» (1946) վեպում պատկերում է 1930-ականների Էստոնիայի կյանքը։ «Երիտասարդների սրտերը» (հատոր 1-2, 1954-1956) վեպը 1905 թվականի հեղափոխության իրադարձություններն են էստոնական գյուղում։
Գրել է նաև մանուկների համար։
Ծանոթագրություններ
Կատեգորիա:Էստոնացի արձակագիրներ Կատեգորիա:20-րդ դարի բանաստեղծներ Կատեգորիա:20-րդ դարի տղամարդ գրողներ Կատեգորիա:Էստոնացի բանաստեղծներ Կատեգորիա:Էստոնացի գրողներ Կատեգորիա:20-րդ դարի պատմվածքագիրներ
Սեն Ժյուլիեն սյուր Ռեսուզ
Սեն Ժյուլիեն սյուր Ռեսուզ (Saint-Julien-sur-Reyssouze) կոմունա Ֆրանսիայում՝ Ռոն-Ալպեր երկրամասի Սեն Տրիվիե դը Կուրտ կանտոնում։ Կոմունայի օկրուգը Բուրկ ան Բրեսն է։
Կոմունայի կոդը՝ 01367։
Աշխարհագրություն
Կոմունան Փարիզ քաղաքից գտնվում է 350 կմ հարավ-արևելք, դեպի հյուսիս՝ Լիոն քաղաք, 75 կմ է և 24 կմ հյուսիս-արևմուտք Բուրկ ան Բրեսից ։
Կոմունայի տարածքում հոսում է Ռեսուզ գետը։
Կլիմա
Կլիման ցամաքային է ՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։
Բնակչություն
Կոմունայի բնակչությունը 2010 թվականին կազմել է 668 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 400 մարդկանցից 321-ը տնտեսապես ակտիվ են եղել, 79-ը՝ պասիվ (ակտիվության ցուցանիշը` 80,3% է, 1999 թվականին՝ 72,9%)։ 321 ակտիվ բնակիչներից աշխատել են 292-ը (162 տղամարդ, 130 կին), գործազուրկ է եղել 29 մարդ (15 տղամարդ և 14 կին)։ 79 պասիվներից 21 հոգի եղել են աշակերտ կամ ուսանող, 35-ը՝ թոշակառու, 23 պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Ֆլագմանսկի զառիվայր (Տագանրոգ)
Ֆլագմանսկի զառիվայր (Флагманский спуск), փողոց ՌԴ Ռոստովի մարզի Տագանրոգ քաղաքում, որն իրենից ներկայացնում է զառիվայր դեպի ծով։ Հիմնադրվել է XVIII դարում ։
Աշխարհագրություն
Ֆլագմանսկի զառիվայրի երկարությունը 290 մետր է։ Սկիզբը 1-ին Կրեպոստնոյ նրբանցքի և Շևչենկոյի փողոցի մոտ գտնվող տարածքում է։ Զառիվայրը գտնվում է հրվանդանի հարավային մասի բնական ձորակում ։
Պատմություն
Ֆլագմանսկի զառիվայրը Տագանրոգում հայտնված առաջին զառիվայրերից է։ Իր գոյության ընթացքում հասցրել է փոխել մի քանի անվանում` Սպուսկնոյ, Ադմիրալտեյսկի, Նիկոլաևսկի, Նիկոլսկի, Մորսկոյ ։
Ըստ քաղաքային առասպելների` զառիվայրը գտնվում է այն ձորակում, որի վրա 1696 թվականին բարձրացել է Պետրոս I-ը, երբ նրան անհրաժեշտ էր նավահանգստի և բերդի համար տեղ ընտրել։ Պահպանվել է 1702 թվականի փորագրություն, որի վրա լավ նշված է, որ ձորակը շրջափակված էր ցանկապատով և պահակային տնակով ։
1774 թվականին զառիվայրը դարձավ ավելի բարեկարգ, և կոչվեց Սպուսկնոյ ։
Այն բանից հետո, երբ այդ տարածքում տեղակայվեց ծովակալությունը, զառիվայրը ստացավ Ադմիրալտեյսկի անվանումը ։
Երբ XIX դարի սկզբին զառիվայրի մոտ հայտնվեց նավատորմապետի տունը, փողոցն անվանվեց Ֆլագմանսկի զառիվայր ։
Ժամանակի ընթացքում այն վերանվանվեց Նիկոլաևսկի կամ Նիկոլսկի, քանի որ զառիվայրի հենց սկզբնամսում գտնվում էր Սուրբ Նիկողայոս եկեղեցին։ 1836 և 1902 թվականներին զառիվայրը սալարկվել է ։
Խորհրդային ժամանակներում զառիվայրը վերանվանվել է Մորսկոյ, ապա կրկին` Ֆլագմանսկի։ Ժամանակի ընթացքում զառիվայրում հայտնվել են մայթ և բազրիքներ ։
Զառիվայրի ամենասկզբում գտնվում է ձկնամշակման գործարանը ։
Տագանրոգի զառիվայրերը
Տագանրոգի` ամենուր զառիթափ լանջերով և կավագետնով հրվանդանի վերևում գտնվելու առանձնահատկության պատճառով, ծովի և ծովափի հետ հաղորդագրությունը կարող էր իրականացվել միայն հատուկ զառիվայրերի միջոցով ։ Տագանրոգի ամբողջ պատմության ընթացքում կառուցվել է յոթ զառիվայր` Բիրժևոյ, Գրադոնաչալնիչեսկի, Դուրովի, Կամպենհաուզենի, Կոմսոմոլսկի, Մալո-Բիրժևոյ, Ֆլագմանսկի, որոնք տարբեր ժամանակաշրջաններում ունեցել են տարբեր անվանումներ ։
Հղումներ
Կատեգորիա:Տագանրոգի փողոցներ
Բառեր (ֆիլմ)
«Բառեր» (The Words), 2012 թվականի դրամա ֆիլմ։ Սցենարիստ և ռեժիսոր Բրայան Կլագման և Լի Ստերնտալ։ Պրեմիերան տեղի է ունեցել 2012 թվականի հունվարի 27-ին Սանդենս կինոփառատոնին ։
Սյուժե
Այս ֆիլմի յուրահատկությունն այն է, որ այստեղ ներկայացվում է միաժամանակ երեք պատմություն. պատմություն մի պատմության մասին, որը պատմում է մեկ այլ պատմության մասին։ Ֆիլմը սկսվում է այն բանով, որ հայտնի գրող Քլեյ Համոնդը հրապարակայնորեն կարդում է իր նոր գրքի երկու մասերը։ Գրքի վերնագիրն է «Բառերը»։ Պատմության հերոսը անհաջողակ գրող Ռորին մի հին պայուսակում գտնում է ձեռագիր սիրային պատմություն, որը ամերիկացի զինվորի և ֆրանսուհի մատուցողուհու մասին էր (այս դեպքերը ընթանում են Փարիզում)։ Այս խորը վեպը Ռորի տպագրության է հանձնում հենց իր անունով և հասնում է մեծ հաջողության։ Հաջողության փոթորկում նա մոռանում է իրական պատմությունը։ Բայց մի անգամ նրան է մոտենում վեպի իրական հեղինակը, այս ժամանակ արդեն մի ծերունի։ Նա պատմում է Ռորիին իրական պատմությունը, թե ինչպես գրվեց վեպը այնուհետև անհետացավ։ Ռորիի սուտը բացահայտվում է։ Այս ժամանակ արդեն ծերունին է ընկնում տառապանքների մեջ։ Այստեղ ավարտվում է Քլեյի գրքի առաջին մասը։ Առաջին մասի ընթերցումից հետո Քլեյը ծանոթանում է մի լրագրողուհու՝ Դանիելայի հետ, շուտով նրանք գնում են Քլեյի տուն։ Այս Քլեյը Դանիելային պատմում է իր վեպի շարունակությունը, որը սկսվում է Ռորիի մեղքի ընդունմամբ։ Ռորին իր կնոջը խոստովանում է եղելությունը, հրատարակիչներին համոզում է ջնջել իր անունը գրքի վրայից, այնուհետև նորից հանդիպում է ծերունուն և փորձում է գրքից ստացած գումարը կիսել նրա հետ։ Ծերունին դուրս է հանում Ռորիին՝ խոստանալով, որ երբեք չի բարձրաձայնի նրա սուտը, իսկ մի ամսից ծերունին մահանում է։ Ահա Ռորիի երջանիկ կյանքը՝ կառուցած կեղծիքի վրա սկսում է կործանվել։ Դանիելան եզրակացնում է, որ Քլեյի վեպը ինքնակենսագրական է, և որ Ռորին հենց ինքը Քլեյն է։ Նա ցանկանում է սփոփել Քլեյին, բայց ահա Քլեյը դա թույլ չի տալիս. Քլեյն արդեն երկար ժամանակ է ինչ սպասում էր իր կնոջ ներմանը։
Ծանոթագրություններ
Կատեգորիա:Ամերիկյան դրամա ֆիլմեր Կատեգորիա:2012 ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան ֆիլմեր Կատեգորիա:2010-ականների ռոմանտիկ դրամա ֆիլմեր
Նարեկ հայկական վարժարան (այլ կիրառումներ)
Նարեկ հայկական վարժարան անվանումը կարող է վերաբերել հետևյալին.
Էմմա Պետրոսյան (երգչուհի)
Էմմա Ալբերտի Պետրոսյան, հայ երգչուհի։ ՀՀ վաստակավոր արտիստ (2017) ։
Կենսագրություն
Էմմա Պետրոսյանը ծնվել է 1965 թվականին Երևանում։ Սովորել է Երևանի Նար-Դոսի անվան թիվ 14-րդ միջնակարգ և Երևանի Ալեքսանդր Սպենդիարյանի անվան երաժշտական մասնագիտական դպրոցներում, այնուհետև` Ռոմանոս Մելիքյանի անվան երաժշտական ուսումնարանում, 1985-1989 թվականներին՝ Երևանի Կոմիտասի անվան պետական կոնսերվատորիայի ջութակի բաժնում ։ 1989 թվականից աշխատել է Հայաստանի ազգային ռադիոյի սիմֆոնիկ նվագախմբում։ Հայաստանի Երգի պետական թատրոնի առաջին սերնդի ներկայացուցիչներից է։ Համերգներով հանդես է եկել Հայաստանում և արտերկրում, 2014 և 2015 թվականներին մենահամերգով հանդես է եկել Հայաստանի պետական կամերային նվագախմբի հետ։ 1998 թվականից դասավանդում է Երևանի Կոմիտասի անվան պետական կոնսերվատորիայի ջազ-վոկալ բաժնում, 2009 թվականից` դոցենտ ։
Բետուլինսկու տուն (Տագանրոգ)
Բետուլինսկու տուն (Дом Бетулинского), պատշգամբով երկհարկանի շենք Ռուսաստանի Դաշնության Ռոստովի մարզի Տագանրոգ քաղաքում։ Գտնվում է Լերմոնտովի նրբանցք, 11 հասցեում։ Շենքը կառուցվել է XIX դարի երկրորդ կեսին Գրիգորի Եֆիմովիչ Բետուլինսկու կողմից ։
Պատմություն
Բետուլինսկիների ընտանիքը Վարվացիի նրբանցք, 11, թաղամաս 113 (ներկայիս Լերմոնտովի նրբանցք, 11) շենքի սեփականատերն էր կառուցման պահից (1872 թվական) մինչև XIX դարի վերջը։ Գրիգորի Եֆիմովիչ Բետուլինսկին եղել է նահանգային քարտուղար։ Հայտնի է, որ նա և կինը` Մարիա Կոնստանտինովնան, ունեին Նատալյա անունով դուստր, որը ծնվել է 1885 թվականի օգոստոսի 10-ին ։
Տան հաջորդ սեփականատերը եղել է վաճառականի կին Մարիա Յուրդին։ Նրա ամուսինը զբաղեցրել է հունական հյուպատոսի պաշտոնը ։
Հայտնի է տան ևս մեկ սեփականատիրոջ անունը` գեներալ-մայոր Ալեքսանդր Իվանովիչ Կրիժանովսկի։ Նա տան սեփականատեր է եղել մինչև 1910-ական թվականները։ Դրանից հետո տունը պատկանել է պետական խորհրդականի կին Վալենտինա Վլադիմիրովնա Ֆեոդորովային ։
Շենքի հարևանությամբ գտնվել է 6 պատուհաններով տուն, որը կառուցել է կոլեգիական ասեսորի կին Պ. Մ. Ռաբոտինան ։
Հարևանությամբ գտնվող մյուս` թիվ 13ա տունը կառուցվել է ավելի ուշ` 1910-ական թվականներին։ Դրա սեփականատերը եղել է պետական ասեսոր Օտտո Օտտովիչ Գերմանը։ Տունը գնահատվել է 3200 ռուբլի։ Այն 1916 թվականին գնել է Պավել Տրոֆիմովիչ Շևելևը ։
Korea
Պատմություն
Կորեա խումբը հիմնադրվել է Սանկտ Պետերբուրգում, 2003 թվականի գարնանը ։ 2006 թվականի մարտին դուրս է եկել առաջին լայնաֆորմատ ալբոմը՝ «На сломанных крыльях» անվամբ։ Փոքր-ինչ ուշ խումբը նկարահանում է սեփական «Полюса» տեսահոլովակը։ Ստեղծագործական երկար դադարից և խմբի անդամների փոփոխումից հետո, խումբը ձայնագրում է «Песочный человек» մինի ալբոմը, որի համացանցային ռելիզը տեղի է ունեցել 2010 թվականի ապրիլի 9-ին։
Որոշ ժամանակ անց խմբի անվանումը, ստեղծագործական հիմնական միտքը և վոկալիստին փոխելու որոշում է կայացնում։
2011 թվականի ամռանը The Korea խումբը պատրաստվում է իր երրորդ՝ «Колесницы Богов» լայնաֆորմատ ալբոմի ձայնագրմանը։ Դեկտեմբերի 19-ին խումբը ներկայացնում է «Теория хаоса» անվամբ ինտերնետ սինգլը և տեսահոլովակը։
2012 թվականի հունվարի 15-ին դուրս է գալիս խմբի երրորդ ալբոմը՝ «Колесницы Богов»-ը։ 2012 թվականի աշնանը խումբը պայմանագիր է կնքում ամերիկյան «Rogue records» լեյբլի հետ։ 2013 թվականի մարտի 25-ին The Korea-ն թողարկում է «Saturnus» ալբոմը։
2013 թվականի սեպտեմբերի 23-ին խումբը լքեց վոկալիստ Իլյա Սանիկովը։
Անվանման փոփոխություն
2010 թվականի սկզբին խումբը պաշտոնապես անվանումը փոխում է The Korea: Եվգենի Պոտեխինը սա մեկնաբանեց՝ ասելով, որ անվանման մեջ «The» հոդի ավելացումը կապված է խմբի՝ երաժշտական ասպարեզում նոր աստիճանով բարձրացման հետ, սակայն երկրպագուները կասկածներ ունեն, որ փոփոխության պատճառը շվեդական համանուն խումբն է։
Արտաքին հղումներ
Կատեգորիա:Երաժշտական խմբեր
Նորենգա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Պավլովիցա (Շիչենգայի վտակ)
Պավլովիցա (Павловица), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Շիչենգա գետի աջ ափում՝ 27 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Վոնք
Վոնք (Voncq), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 226 մարդ, բնակչության խտությունը` 11.37 մարդ/կմ²։ Բնակավայրը զբաղեցնում է 19.87 կմ² տարածք։
Աշխարհագրություն
Գտնվում է Փարիզ քաղաքից 185 կմ արևելք, Շալոն ան Շամպայն քաղաքից 65 կմ հյուսիս, Շառլվիլ Մեզիեր քաղաքից 34 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 133 աշխատունակ (15-64 տարեկան) բնակիչ, որոնցից ակտիվ էին 76-ը, իսկ ոչ ակտիվները` 57։ Ակտիվության ցուցանիշը կազմում է 57,1 %։ 76 աշխատունակ մարդկանցից աշխատել է 64 անձ (37 տղամարդ և 27 կին)։ Գործազուրկ են եղել 12 անձ (5 տղամարդ և 7 կին)։ 57 անաշխատունակներից 11-ը եղել են աշակերտներ կամ ուսանողներ, 29-ը` թոշակառուներ, իսկ 17-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լեֆ
«Լեֆ» (լևի ֆրոնտ իսկուստվ—արվեստի ձախ ճակատ), գրական-գեղարվեստական միավորում։ Ստեղծվել է Մոսկվայում, 1922 թվականին։ Լեֆի մեջ մտնում էին բանաստեղծներ, քննադատներ, արվեստի տեսաբաններ։ Միավորումը գլխավորում էր Վ. Մայակովսկին։ Լեֆի տեսաբաններն առաջ քաշեցին արվեստն իբրև «կենսակառուցվածք», «սոցիալական պատվեր» (արվեստագետն իր դասակարգի առաջադրանքը կատարող «վարպետ է» միայն), ինչպես նաև «ձևի հեղափոխություն» տեսությունները (այստեղից էլ՝ արվեստի գեղարվեստական-ճանաչողական ֆունկցիաների ժխտումը, դասական ժառանգության թերագնահատումը, ֆորմալիստական որոնումները)։ Լեֆը կոչ էր անում ստեղծել որոշակի ֆունկցիա ունեցող ուտիլիտար գործեր։ Լեֆականները ժխտում էին գեղարվեստական ստեղծագործության ավանդական շատ տեսակներ՝ դրանց հակադրելով, այսպես կոչված, «փաստի գրականությունը»։ 1923—1925 թվականներին խումբը հրատարակել է «Լեֆ», 1927—1928 թվականներին՝ «Նոր լեֆ» ամսագիրը։ 1928 թվականին Մայակովսկին դուրս եկավ խմբավորումից, որը գործեց մինչև 1929 թվականը։ Նույն ժամանակաշրշանում Լեֆի օրինակով մի շարք երկրներում ստեղծվեցին համանման խմբավորումներ (Փարիզում՝ «Կլարտե», Պրագայում՝ «Դիվետսիլոմ», Լենինգրադում՝ «Լեֆ-Լեֆ», Վրաստանում՝ «Մեմարցխենեոբա», Հայաստանում՝ «Ստանդարտ»)։
Կատեգորիա:Գրականության պատմություն Կատեգորիա:Ռուսաստանի գրական ուղղություններ և խմբեր
Կափառնայում (ֆիլմ)
«Կափառնայում» (کفرناحوم‎), լիբանանյան գեղարվեստական ֆիլմ, որը նկարահանվել է 2018 թվականին, ռեժիսոր Նադին Լաբակիի կողմից։ Առաջին ցուցադրությունը տեղի է ունեցել 2018 թվականի մայիսի 17-ին, Կաննի կինոփառատոնի ժամանակ, որտեղ ֆիլմն արժանացել է էկումենիկ ժյուրիի և հանդիսատեսի համակրանք մրցանակներին։
Ֆիլմն առաջադրվել է 2019 թվականի «Օսկար» մրցականի` Լավագույն օտարալեզու ֆիլմ անվանակարգում։ Պատմության մեջ երկրորդ լիբանանյան ֆիլմն է, որն առաջադրվել է Օսկար մրցանակի։ Առաջինը ռեժիսոր Զիադ Դուերի «Վիրավորանք» ֆիլմն էր 2017 թվականին։
Սյուժե
Ֆիլմն սկսվում է դատարանի տեսարանով։ 12-ամյա բեյրութցի Զեյնը, որը դատապարտված է հինգ տարվա ազատազրկման` «շան որդու» (իր բնութագրմամբ) վրա հարձակվելու համար, դատի է տվել իր ծնողներին` իրեն լույս աշխարհ բերելու համար։ Ոչ ոք չգիտի Զեյնի ծննդյան օրը, նա փաստաթղթեր չունի։ Զուգահեռաբար ոստիկաններն զբաղվում են մի քանի եթվոպուհիների, այդ թվում` Ռահիլ անունով երիտասարդ կնոջ արտաքսմամբ։
Հաջորդ տեսարանները ցուցադրում են մի քանի ամիս առաջվա իրադարձություններ։ Զեյնը մեծանում է անապահով բազմազավակ ընտանիքում, որտեղ 11-ամյա քրոջ` Սահարի հետ, գումար է վաստակում` կեղծ դեղատոմսով տրամադոլ գնելով և դրա փոշով հագուստը տրորելով, որը հետո մայրը` Սուադը, վաճառում է բանտում։ Բացի դրանից, Զեյնը բեռնակիր է աշխատում Ասսադի խանութում, ում տունը նրանք վարձել են։ Ասսադը, որը հասուն տղամարդ է, հետաքրքրված է Սահարով, ինչը վախեցնում է Զեյնին։ Պարզելով, որ Սահարի մոտ դաշտանային ցիկլ է սկսվել, նա սովորեցնում է քրոջը, թե ինչպես թաքցնի դա ծնողներից։
Զեյնը Սահարի հետ փախուստ է ծրագրում, սակայն ծնողներն ամուսնացնում են աղջկան Ասսադի հետ, և Զեյնը տնից մենակ է հեռանում։ Ավտոբուսում նրա կողքին մի տարիքով մարդ է նստում, որի հագին Մարդ-սարդի վատ կարված կոստյում էր. նա լունապարկի աշխատող էր։ Զեյնը նրա հետ իջնում է ավտոբուսից նույն կանգառում, սակայն չի կարողանում հասնել տղամարդուն։ Շուտով փողը վերջանում է, Զեյնը փորձում է ցանկացած աշխատանք գտնել, սակայն նրան ամենուր մերժում են` փաստաթղթեր չունենալու պատճառով։
Ժամանցի զբոսայգում նրան նկատում է Ռահիլը։ Նա խղճում է Զեյնին և նրան իր տուն է տանում, որը երկաթե թիթեղներից պատրաստված հյուղակ էր, որպեսզի Զեյնը հետևի նրա որդուն` Յոնասին։ Զեյնը, որը ծնվել էր բազմազավակ ընտանիքում, հիանալիորեն գլուխ է հանում դայակի դերից։ Ռահիլը փորձում է երկարացնել բնակության կեղծ թույլտվությունը խաբեբա Աստրոյի մոտ, սակայն նա բավականաչափ փող չունի։ Ասպրոն փորձում է գնել նրա որդուն` նրա համար լավագույն կյանք խոստանալով հարուստ ընտանիքում, սակայն Ռահիլը հրաժարվում է։ Թույլտվության ժամկետի սպառումից հետո ոստիկանները ձերբակալում են Ռահիլին և ուղարկում նրան արտաքսման բանտ։ Զեյնը փորձում է գտնել Ռահիլին, սակայն շուտով հասկանում է, որ նա չի վերադառնալու։ Փորձելով կերակրել երեխային` նա նորից սկսում է տրամադոլ վաճառել։ Փողոցում նա ծանոթանում է սիրիացի փախստական Մայսունի հետ, որը նրան պատմում է, թե Ասպրոն խոստացել է նրան Շվեդիա ուղարկել։ Զեյնը խնդրում է նրան իրեն էլ Մայսունի հետ Շվեդիա ուղարկել, Ասպրոն համաձայնում է անել դա` Յոնասին տալու փոխարեն։ Զեյնը գիտակցում է, որ ի վիճակի չէ խնամել երեխային, և նրան տալիս է Ասպրոյին։ Ասպրոն ասում է, թե ինքը կարող է նաև Զեյնին ուղարկել ցանկացած երկիր, լավ մարդկանց մոտ, միայն թե նա պետք է ներկայացնի անձը հաստատող որևէ փաստաթուղթ։ Զեյնը հայրենի տուն է գնում` փաստաթղթերի հետևից, սակայն ծնողները ծիծաղում են նրա վրա` ասելով, թե նրանցից որևէ մեկը փաստաթղթեր չունի։ Այստեղ Զեյնը նաև իմանում է, որ Սահարը մահացել է, և դանակի հարվածներ է հասցնում Ասսադին։ Դատարանում Զեյնն ստանում է 5 տարվա ազատազրկում։
Բանտում նա իմանում է մոր հերթական հղիության մասին, ինչպես նաև այն, որ նա պատրաստվում է ապագա երեխային Սահար անվանակոչել։ Բարկանալով, որ մայրն այդպես էլ ոչնչից դաս չի քաղում, նա զանգում է անապահով երեխաների մասին պատմող հաղորդմանն ու օգնում է նրանց։ Զեյնն ասում է, որ այլևս ի վիճակի չէ հանդուրժել ավագների անպատասխանատու պահվածքը, ինչպես նաև` հաղորդում է Ասպրոյի արած մարդկանց առևտրի մասին։ Ոստիկանությունն Ասպրոյի տանը հայտնաբերում է անօրինական ներգաղթյալների, այդ թվում և` Յոնասին։ Որդուն վերադարձնում են Ռահիլին և նրանց ուղարկում են Եթովպիա։
Զեյնն ստանում է անձը հաստատող իր առաջին փաստաթուղթը։
Արտաքին հղումներ
Կատեգորիա:2018 ֆիլմեր Կատեգորիա:Արաբերեն ֆիլմեր Կատեգորիա:2018 դրամա ֆիլմեր Կատեգորիա:2010-ականների դրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր
Վտանգավոր բեռների միջազգային ճանապարհային փոխադրումների մասին եվրոպական համաձայնագիր
Վտանգավոր բեռների միջազգային ճանապարհային փոխադրումների մասին եվրոպական համաձայնագիր, «ԱԴՌ (ADR)» համաձայնագիր (Accord européen relatif au transport international des marchandises dangereuses par route, ADR) - եվրոպական երկրների համաձայնագիր վտանգավոր բեռների միջազգային փոխադրման մասին։ Ստեղծվել է ՄԱԿ-ի նախաձեռնությամբ։
Վտանգավոր բեռ - դա այն բեռն է, որը տրանսպորտային պատահարի արդյունքում վնաս է հասցնում մարդկանց առողջությանը կամ կյանքին և/կամ շրջակա միջավայրին։
ADR-ը գործում է Եվրոպական միության բոլոր երկրների տարածքում, ինչպես նաև Ղազախստանում, Ադրբեջանում, Մարոկկոյում։ Ռուսաստանում դրա համարժեքը կոչվում է ДОПОГ.
Այս համաձայնագիրը ստեղծվել է ՄԱԿ-ի նախաձեռնությամբ։ Բացի այս համաձայնագրից Եվրոպայում գործում են նաև վտանգավոր բեռների փոխադրման հետևյալ պայմանագրերը. Ստեղծված է վտանգավոր նյութերի ՄԱԿ-ի հատուկ ցուցակ (ավելի քան 3000 անվանում)։ Յուրաքանչյուր վտանգավոր նյութ, որը ներառված է այդ ցուցակում, ունի քառանիշ համար, որը կոչվում է ՄԱԿ-ի վտանգավոր նյութերի ցուցակով նույնականացման համար։ Այդ համարով կարելի է իմանալ փոխադրվող վտանգավոր նյութի ճշգրիտ անվանումը։ Ցուցակը բաժանված է ըստ դասերի, թույլատրվում է տվյալ դասի վտանգավոր նյութը տեղափոխել միայն դրա համար նախատեսված կանոններով։ Այդ դասերը ձևավորված են ըստ. Եթե կա ավելի քան մեկ վտանգ, ապա պայմանագիրը սահմանում է գլխավոր և լրացուցիչ վտանգները (օրինակ, մեթանոլը ունի գլխավոր վտանգավորություն՝ հրդեհավտանգ, և լրացուցիչ վտանգավորություն՝ թունավորություն)։ Արհեստականորեն ստեղծված վտանգները հաշվի չեն առնվում։
Վտանգավոր նյութերի դասեր
Վտանգավոր նյութերի ամբողջ ցուցակը բաժանված է 13 դասերի։
Վտանգների տեսակները. Բեռները ստորաբաժանվում են հետևյալ վտանգավորության դասերի` համաձայն ADR պայմանագրի դասակարգման.
Դաս 1
Պայթուցիկ նյութեր, որոնք ըստ իրենց հատկանիշերի կարող են պայթել, պայթյունային հրդեհ առաջացնել, ինչպես նաև այն սարքավորումները, որոնք պարունակում են պայթուցիկ նյութեր և պայթեցման միջոցներ և նախատեսված են հրավառությունների կազմակերպման համար։ Գլխավոր վտանգ՝ պայթյուն։
Դաս 2
Գազեր՝ սեղմված, հեղուկացված սառեցման մեթոդով և լուծված ճնշման տակ, որոնք համապատասխանում են հետևյալ պայմաններից գոնե մեկին. գոլորշիների բացարձակ ճնշումը 50С ջերմաստիճանի դեպքում հավասար է կամ բարձր 3 կԳ/սմ³ ЗОО կՊա), կրիտիկական ջերմաստիճանը ցածր է 50С, սեղմված՝ որոնց կրիտիկական ջերմաստիճանը ցածր է -10С, հեղուկացված՝ որոնց կրիտիկական ջերմաստիճանը հավասար կամ բարձր է -10С, սակայն ցածր է 70С-ից, ճնշման տակ լուծված, գերսառեցման մեթոդով հեղուկացված, աէրոզոլներ և սեղմված գազեր, որոնք ընկնում են հատուկ կանոնակարգերի գործողության տակ։ Չկա գլխավոր վտանգ, քանի որ կան տարբեր վտանգավոր հատկություններ։
Դաս 3
Դյուրավառ հեղուկներ, հեղուկների խառնուրդներ, ինչպես նաև հեղուկներ, որոնք պարունակում են պինդ մասնիկներ լուծույթի մեջ կամ կախույթներ, որոնք արտադրում են դյուրավառ գոլորշիներ, որոնք ունեն 60С և ցածր բռնկման ջերմաստիճան փակ հալանոթում. Գլխավոր վտանգ՝ կրակ։
Դաս 4
Դյուրավառ նյութեր (բացի որպես պայթուցիկ դասակարգվածներից), որոնք կարող են փոխադրման ընթացքում հեշտորեն բռնկվել կրակի արտաքին աղբյուրներից, շփման արդյունքում, խոնավության կլանման արդյունքում, ինքնաբերական քիմիական փոխակերպումների արդյունքում, ինչպես նաև տաքացման ժամանակ, Գլխավոր վտանգ՝ կրակ և լրացուցիչ վտանգ՝ ջերմային անկայունություն՝ պայթյուն։ Գլխավոր վտանգ՝ ինքնաբռնկում։
Դաս 5
Օքսիդացնող նյութեր և օրգանական պերօքսիդներ, որոնք կարող են հեշտորեն թթվածին արտադրել, ուժեղացնել այրումը, ինչպես նաև կարող են որոշակի պայմաններում կամ այլ նյութերի հետ խառնվելու դեպքում առաջ բերել ինքնաբռնկում և պայթյուն, Գլխավոր վտանգը՝ օքսիդացում։ Գլխավոր վտանգ՝ ջերմային անկայունություն, այսինքն տաքացման դեպքում հնարավոր է պայթյուն։
Դաս 7
Ռադիոակտիվ նյութեր 70 կԲք/կգ և ավել սահմանային ակտիվությամբ։ Գլխավոր վտանգը՝ ուժեղ ռադիոակտիվ ճառագայթում։
Դաս 8
Քայքայիչ և կոռոզիոն նյութեր, որոնք առաջացնում են մաշկի վնասվածքներ, աչքի լորձաթաղանթների և շնչառական ուղիների ախտահարումներ, մետաղների կոռոզիա և տրանսպորտային միջոցների, շինությունների կամ բեռների վնասվածքներ, ինչպես նաև կարող են առաջացնել հրդեհ օրգանական նյութերի կամ որոշ քիմիական նյութերի հետ շփման արդյունքում, Գլխավոր վտանգ՝ քայքայունակություն (կոռոզիականություն)։
Դաս 9
Համեմատաբար ցածր վտանգավորության նյութերը փոխադրման ժամանակ, որոնք չեն պատկանում նախորդ դասերից ոչ մեկին, սակայն պահանջում են փոխադրման և պահպանման որոշակի կանոնների կիրառում իրենց նկատմամբ. Այս դասում չկա գերակա գլխավոր վտանգ (օրինակ պլաստիկը, որը այրման ժամանակ արտադրում է ուժեղ թույն՝ դիոքսին)։
Փաթեթավորումների խմբեր
Համաձայնագրի համաձայն բոլոր վտանգավոր բեռները պետք է ունենան որոշակի խմբի փաթեթավորում։ Փաթեթավորման խումբը բնութագրում է փոխադրվող բեռի վտանգավորության աստիճանը։ Դրանք բաժանվում են երեք խմբի (բոլոր թվերը հռոմեական են). 3-րդ դասի վտանգի յուրահատկությունը դրա գոլորշիանալու հատկությունն է։ Փակ փաթեթավորումները վերացնում են գոլորշիների ձևավորումը և արտահոսքը։ 3-րդ դասի մոտ կարող են լինել գլխավոր վտանգ և առավելագույնը 2 լրացուցիչ վտանգ։ 2-րդ դասի յուրահատկությունն այն է, որ չունի գլխավոր վտանգ և փաթեթավորման խմբեր։ Ունի հետևյալ հատուկ վտանգավոր հատկությունները և դրանց հատուկ մակնիշները.
ADR Փաստաթղթեր։ Նշումներ ապրանքա-տրանսպորտային բեռնագրերում
Բեռնագիրը պետք է գրված լինի բեռնառաքողի պաշտոնական (պետական) լեզվով։ Եթե այդ լեզուն չի հանդիսանում անգլերեն, ֆրանսերեն, գերմաներեր, ապա լրացուցիչ պետք է գրվի այդ լեզուներից որևէ մեկով։
Հետո գրվում է վտանգավոր բեռի ամբողջական անվանումը (ծծմբական թթու)։
Հետո նշվում է գլխավոր վտանգի դասը (նշվում է գլխավոր վտանգի համարանիշը) և, եթե կա, ապա լրացուցիչ վտանգի դասը (փակագծերում)(նշվում է լրացուցիչ վտանգի համարանիշը) — 8 (6.1), ինչպես նաև նշվում է փաթեթավորման խումբը, եթե այն կա - I:
Ամբողջական գրության օրինակ. UN 1831, ծծմբական թթու, 8 (6.1), I.
Փաթեթավորման ձև, քանակությունը և քաշը գրվում են բառերով, օրինակ. UN 1223, կերոսին, 3, III (տակառներ, 10 հատ, 2000 կգ):
Դատարկ և չմաքրված փաթեթներ, օրինակներ. Այդ գրառումները կարող է կատարել ինքը վարորդը վերջին բեռի բեռնագրի պատճենի ցանկացած մասում։ Այդ գրառումները պարտադիր են։
Վտանգավոր թափոններ
Վտանգավոր թափոնները, որոնք պարունակում են ՄԱԿ-ի վտանգավոր բեռների ցուցակներում ներառված նյութեր, պետք է տեղափոխվեն որպես վտանգավոր բեռներ։ Գրության օրինակ՝ Թափոններ, UN 1125, բութիլամին, 3 (8), II:
Վտանգավոր բեռը փոխադրող ավտովարորդի համար գրավոր կարգադրությունը - վթարային քարտն է:
Այդ քարտը կազմում է բեռնառաքողը և ոչ ուշ քան բեռի բարձումը, տրամադրում է այն վարորդին։ Այդ քարտը կազմվում է յուրաքանչյուր վտանգավոր բեռի կամ նույն վտանգավորության բեռների խմբաքանակի համար (եթե բեռները պատկանում են նույն դասին նույն վտանգավորությամբ)։ Այդ քարտը պետք է պահպանել մեքենայի խցիկում, հեշտ հասանելի տեղում (Շվեդիայում պահանջում են պահել վարորդի դռան գրպանիկում)։
Այդ քարտն անհրաժեշտ է վարորդին և փրկողական ծառայություններին՝ փոխադրվող վտանգավոր բեռի մասին ինֆորմացիա ունենալու համար, ճանապարհա-տրանսպորտային պատահարի դեպքում ճիշտ գործողություններ կատարելու համար։
Բեռնառաքողը համաձայնեցնում է երթուղին բեռնափոխադրողի հետ քարտի լեզուների ձևակերպման համար։ Նա նախօրոք հայտնում է բեռնափոխադրողին բեռի, երթուղու, պաշտպանության լրացուցիչ միջոցների և լրացուցիչ սարքավորումների մասին։ Քարտի պահպանման համար վարորդը պատասխանատվություն չի կրում։
Փաթեթավորման տեսակները և դրանց մակնշումը
Վտանգավոր բեռների փաթեթավորումն ընտրում է բեռնառաքողը։ Կրկնակի փաթեթավորումը կիրառվում է որպես չքանդվող։ Եթե փաթեթավորումը կարելի է քանդել, ապա դա կոմբինացված փաթեթավորում է։ Հաճախ կիրառվում է IBC (Intermmediate Bulk Container) — միջին բեռնունակության բեռնարկղեր մինչև 3000 լիտր տարողությամբ։ Այդպիսի բեռնարկեղերը համարվում են փաթեթավորումներ։ Անհրաժեշտ է ստուգել բեռի մակնշումը։ Պարտադիր է վտանգի նշանը։ Այն իրենից ներկայացնում է 100 մմ-ից ոչ պակաս երկարությամբ կողով շեղանկյուն։ Պարտադիր է բոլոր վտանգի նշանների տեղադրումը փաթեթավորման նույն կողմում։
Փաթեթավորման ապահովությունը նշվում է լատիներեն X, Y, Z տառերով։ Պարտադիր է փաթեթավորման խմբի և փաթեթավորման ապահովության համեմատումը։
Տպագիր հրատարակություն
Առանց հեղինակի թույլատվության տպագրությունը արգելվում է։ Տպագիր հրատարակությունը տարածվում է միայն դիստրիբյուտորների միջոցով։
Տպարանային հրատարակությունները ունեն հետևյալ կոդը ISBN 978-92-1-639016-7
Վաճառվում է միայն երկու հատորով։
Տպագիր հրատարակության ծավալն է ADR 2015: Առաջին հատոր - 742 էջ, երկրորդ հատոր - 738 էջ։
Գրքի վրա պարտադիր պետք է դրված լինի ՄԱԿ-ի խորհրդանիշը։
Հղումներ
Կատեգորիա:Պայմանագրեր այբբենական կարգով Կատեգորիա:Համաձայնագրեր Կատեգորիա:Տրանսպորտ Կատեգորիա:Ֆրանսիայի պայմանագրեր Կատեգորիա:Ալբանիայի պայմանագրեր Կատեգորիա:Կիպրոսի պայմանագրեր Կատեգորիա:Ուկրաինայի պայմանագրեր Կատեգորիա:Ադրբեջանի պայմանագրեր Կատեգորիա:Ավստրիայի պայմանագրեր Կատեգորիա:Բելգիայի պայմանագրեր
Ուիլյամ Մայքլ Ռոսսետտի
Ուիլյամ Մայքլ Ռոսսետտի (William Michael Rossetti, ), անգլիացի քննադատ և գրող։ Պրեռաֆայելիտների եղբայրության առաջին անդամներից մեկն է։
Իտալացի արտագաղթյալ, հայրենասեր բանաստեղծ Գաբրիել Ռոսսետտիի և Ֆրենսիս Պոլիդորիի որդին է։ Մարիա Ռոսսետտիի, գեղանկարիչ և բանաստեղծ Դանթե Գաբրիել Ռոսսետտիի և բանաստեղծուհի Քրիստինա Ռոսսետտիի եղբայրն է։
Կենսագրություն
Ուիլյամ Ռոսսետտին երիտասարդ տարիներին հետաքրքրվել է գեղանկարչությամբ և գրականությամբ։ Նա դարձել է Պրեռաֆայելիտների եղբայրության հիմնադիրներից մեկը (1848 թվականին), ինչպես նաև ոչ պաշտոնական կազմակերպիչը և մատենագիրը, խմբագրել է պրեռաֆայելիտական The Germ («Ծիլ») ամսագիրը և հրատարակել է այնտեղ իր բանաստեղծությունները։
1874 թվականին Ուիլյամ Ռոսսետտին ամուսնացել է նկարիչ Ֆորդ Մեդոքս Բրաունի դստեր՝ նկարչուհի Լյուսի Մեդոքս Բրաունի հետ։
Անդրյուս Սկերլա
Անդրյուս Սկերլա (Andrius Skerla, ), լիտվացի ֆուտբոլիստ, պաշտպան։
Ուիլյամ Մայքլ Ռոսսետտի
Աշխատանքներ
Ուիլյամ Ռոսսետտին ձևակերպել է պրեռաֆայելիտների հայեցակարգը. Նա եղել է Ալջերնոն Չառլզ Սուինբյորնի առաջին պաշտպաններից մեկը «Սուինբյորնի պոեմների և բալլադների քննադատություն» (Criticism on Swinburne's Poems and ballads, 1866) աշխատանքում ։ Ուիլյամ Ռոսսետտին շատ սիրել է Պերսի Բիշի Շելլիին, մասնակցել է նրա գրքերի վերահրատարակմանը և նույնիսկ հիմադրել է գրական միություն, որը նվիրված էր Շելլիին (Shelley Society)։ Նա նաև հրատարակել է նամակագրությունը իր եղբոր՝ Դանթե Գաբրիել Ռոսսետտիի հետ ։
Ուիլյամ Ռոսսետտին մեծ ներդրում է ունեցել Բրիտանիկա հանրագիտարանի կազմման մեջ։ Ահա օրինակ այս տեսքն ունի Անջելիկոյին նվիրված նրա հոդվածից մի հատվածը.
Հետաքրքիր փաստեր
Դեռևս 1871 թվականին Լյուսի Մեդոքս Բրաունը նկարել է իր ապագա ամուսնուն կախարդ Պրոսպերոյին «Ֆերդինանդը և Միրանդան շախմատ են խաղում» նկարում, որտեղ այլաբանական ձևով պատկերված են Բրաուն ընտանիքի անդամները և նրանց մեջ եղած բարդ հարաբերությունները։
Արտաքին հղումներ
Կատեգորիա:Պրեռաֆայելիտներ Կատեգորիա:Անգլիացի գրողներ Կատեգորիա:19-րդ դարի անգլիացի գրողներ Կատեգորիա:Կենսագիրներ Կատեգորիա:Անգլիացի բանաստեղծներ Կատեգորիա:Անգլիացի լրագրողներ
Անդրյուս Սկերլա
Կարիերա
2000 թվականին տեղափոխվել է շոտլանդական «Դանֆերմլին Ատլետիկ» ։ Նոր ակումբում, որը ղեկավարում էր Ջիմի Քալդերվուդը, Անդրյուս Սկերլան անմիջապես արժանի տեղ է գրավել առաջին թիմում։ «Դանֆերմլին Ատլետիկում» հաջող առաջին մրցաշրջանից հետո Սկերլան բազմաթիվ հրավերներ է ստացել այլ ակումբներից, այդ թվում` Գլազգոյի «Ռեյնջերսից», բայց ասել է, որ չի ցանկանում փոխել ակումբը։
2005 թվականին Անդրյուս Սկերլան Շոտլանդիայի գավաթի խաղարկության եզրափակչում՝ «Սելթիկի» դեմ խաղում, խփել է իր թիմի միակ գոլը (1:3) ։
2005 թվականի մարտին Սկերլան հայտարարել է, որ իր ընտանիքի պատճառով ցանկանում է տեղափոխվել Լիտվային մոտ ակումբ։ Նա մասնակցել է դիտումների Կազանի «Ռուբինում», բայց «Ռուբինը» շոտլանդացիների հետ համաձայնության չի եկել խաղացողի տրանսֆերի գնի վերաբերյալ ։ Սկերլան աշխատանք գտնելու տարբերակներ է փնտրել Ռուսաստանի Պրեմիեր լիգայի մեկ այլ ակումբում և ի վերջո տեղափոխվել է Տոմսկի «Տոմ» 200 հազար դոլարով։
«Տոմից» հետո Անդրյուս Սկերլան որոշել է վերադառնալ հայրենիք, որի առաջնությունում չէր խաղացել 11 տարի։
2007 թվականին Սկերլան տեղափոխվել է «Վետրա»։ Նույն թվականին նա տեղափոխվել է Կելցեի «Կորոնա»։
Արտաքին հղումներ
Կատեգորիա:Ֆուտբոլային մարզիչներ այբբենական կարգով Կատեգորիա:Լիտվացի ֆուտբոլիստներ Կատեգորիա:Լիտվայի հավաքականի ֆուտբոլիստներ Կատեգորիա:ՊՍՎ Էյնդհովենի ֆուտբոլիստներ Կատեգորիա:Յագելոնիայի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Ռուսաստանի Պրեմիեր Լիգայի խաղացողներ
Հրանտ Վարդանյան (այլ կիրառումներ)
Հրանտ Վարդանյան անունը կարող է վերաբերել հետևյալ անձանց.
Սուրբ Աստվածածնի ծննդյան եկեղեցի (Չեկալով)
Սուրբ Աստվածածնի ծննդյան եկեղեցի (Церковь Рождества Пресвятой Богородицы), ուղղափառ տաճար ի պատիվ Սուրբ Աստվածածնի։ Գտնվում է Ռուսաստանի Դաշնության Ռոստովի մարզի Մորոզովսկի շրջանի Չեկալով խուտորում։ Ենթարկվում է Ռուս Ուղղափառ եկեղեցու Մոսկվայի պատրիարքարանի Ռոստովի և Նովոչերկասկի թեմին։
Պատմություն
Եկեղեցու մասին առաջին հիշատակումը վերաբերում է 1859 թվականին, երբ այն կառուցվել է ծխականների ջանքերի շնորհիվ։ 1881 թվականին տեղի է ունեցել եկեղեցու ընդլայնումը հյուսիսային և հարավային կողմնասեղանների կառուցման հաշվին։ 1885 թվականին հաստատվել է կղերականության մշտական ցուցակը, որի կազմում ընդգրկված էին «երկու քահանա և երկու դպիր, որոնք պաշտոնավարում են, և սարկավագ, որի տեղն ազատ է»։ Չեկալով խուտորում նոր եկեղեցի կառուցելու հարցն առաջին անգամ հնչեցրել են ծխի անդամներն ու քահանան 1897 թվականին։ Նույն թվականի մարտին ավագ երեց Իոան Պոպովին գրվել է այն մասին, որ նա  Դոնի հոգևոր կոնսիստորիայից նոր տաճար կառուցելու թույլտվություն ստանա։ Տաճարի շինարարության համար նվիրատվությունների հավաքագրման գործընթացն ընթանում էր 1897-1913 թվականներին։
Շինարարության ավարտը և վանքի բացումը տեղի է ունեցել 1913 թվականի փետրվարի 10-ին, իսկ օծումը տեղի է ունեցել նույն տարվա մայիսի 5-ին։ Նոր քարե տաճարի կառուցումից հետո նախկին փայտյա շենքը տրվել է Պոկրովսկի և Սերեբրյանի խուտորների ծխականներին։ Տաճարն աճում էր և զարգանում, և նոր կողմնասեղանների (զոհասեղան) օծման թույլտվություն ստացվեց։ Ձախ կողմնասեղանը 1914 թվականի հունվարի 11-ին օծվեց Նիկողայոս Հրաշագործի անունով, իսկ աջը՝ հանուն Վերապատվելի Սերաֆիմ Սարովսկու օծվեց 1916 թվականին։ Եկեղեցու շուրջը տեղադրվեց ցանկապատ, որը հանվեց միայն 1948 թվականին։
Հետպատերազմյան տարիներին այն վերածվել էր յուղատու բույսերի և հացահատկի պահեստի։ Պահեստն այնտեղ գտնվում էր մինչև 1990 թվականը, երբ սկսվեց վերակառուցումը, որը շարունակվում է մինչ օրս ։
Ծանոթագրություններ
Կատեգորիա:Տաճարներ այբբենական կարգով Կատեգորիա:Ռոստովի մարզի եկեղեցիներ Կատեգորիա:1897 հիմնադրումներ Ռուսաստանում
Նիկոլայ Անդրեև
Խորհրդային արվեստի պատմության մեջ Անդրեևը խոշոր ներդրում է կատարել Վլադիմիր Լենինի կերպարը մարմնավորող քանդակագործական և գրաֆիկական աշխատանքների՝ «Լենինիանա» հայտնի շարքով (1920-1932, Տրետյակովյան պատկերասրահ), որ կատարել է բնականից արված էտյուդների և ճեպանկարների հիման վրա։ Շարքում ընդգրկված են շուրջ 100 քանդակագործական և 200 գրաֆիկական աշխատանքներ ։
Նախախորհրդային շրջանից հայտնի է Անդրեևի՝ Նիկոլայ Գոգոլի հուշարձանը (1909, Մոսկվա)։ Սոցիալիստական ռեալիզմի ձևավորման շրջանում «մոնումենտալ պրոպագանդայի» լենինյան ծրագրի ակտիվ իրագործողներից էր (Ալեքսանդր Գերցենի, 1922, Նիկոլայ Օգարյովի, 1922, Ալեքսանդր Օստրովսկու, 1929, հուշարձանները Մոսկվայում)։
Անդրեևը ստեղծել է նաև հոգեբանական դիմանկարների գրաֆիկական շարք (Մաքսիմ Գորկի, 1921, Անատոլի Լունաչարսկի, 1921, Ֆելիքս Ձերժինսկի, 1922)։
Մահացել է 1932 թ. դեկտեմբերի 24-ին, Մոսկվայում։
Գրականություն
Կատեգորիա:Ռուս քանդակագործներ Կատեգորիա:Պերեդվիժնիկներ Կատեգորիա:Նովոդևիչյան գերեզմանատանը թաղվածներ Կատեգորիա:Խորհրդային քանդակագործներ Կատեգորիա:Ռուսաստանի Դաշնության արվեստի վաստակավոր գործիչներ Կատեգորիա:Ռուս գրաֆիկներ Կատեգորիա:Ռուս բեմանկարիչներ
Ավտոմոբիլիստ մարտիկների հուշարձան (Նովոչերկասկ)
Ավտոմոբիլիստ մարտիկների հուշարձան (Памятник воинам-автомобилистам), հուշարձան Ռուսաստանի Դաշնության Ռոստովի մարզի Նովոչերկասկ քաղաքում։
Պատմություն
Ավտոմոբիլիստ մարտիկների հուշարձանը Նովոչերկասկ քաղաքում գտնվում է Ռոստովսկի վիեզդ և Սիլիկատնայա փողոցների հատման վայրում՝ ՌԴ ԶՈՒ Հարավային ռազմական օկրուգի 49-րդ համազորային բանակի Նովոչերկասկի 293-րդ առանձին ավտոմոբիլային գումարտակի (զորամաս 46027) հսկիչ-անցագրային կետի առջև։ Հուշարձանը բացվել է 2004 թվականի հոկտեմբերին՝ Ավտոմոբիլիստի օրը։
Աֆղանական պատերազմի և Հյուսիսային Կովկասում հակաահաբեկչական գործողության տարիներին Հայրենիք չի վերադարձել Նովոչերկասկի ավտոմոբիլային գումարտակի 10 զինծառայող։ Չեչենական Արգուն քաղաքի մոտ գնդակոծվել է դաշնային զորքերի շարասյունը։ Մի քանի մեքենաների ղեկի մոտ են եղել Նովոչերկասկի ավտոմոբիլային գումարտակի մարտիկները։ Հուշարձանը տեղադրվել է ի հիշատակ Չեչնիայում և Աֆղանստանում զոհված ավտոմոբիլիստների։
Ավտոմոբիլիստների հուշարձանի ստեղծման գաղափարը պատկանում է զորամասի զինծառայողներին, որն արժանացել է հրամանատարների և զոհված զինծառայողների ծնողների հավանությանը։ Հուշարձանի նախագիծը ստեղծվել է Դոնի Ռոստովի «Դոնպրոյեկտ» ինստիտուտում և համաձայնեցվել զորամասի ղեկավարների հետ։ Հուշարձանի շինարարությանը մասնակցել են նովոչերկասկցի գործարարներ, ավտոմոբիլային գումարտակի զինծառայողները։
Նկարագրություն
Ավտոմոբիլիստ մարտիկների հուշարձանը ներսում կախված զանգով բետոնե կամարաձև շինություն է։ Հուշարձանը տեղադրվել է սև երկսանդուղքավոր պատվանդանի վրա։ Նրա վերին մասում ամրացված է ուղղափառ խաչ, ներքևի մասում տեղադրված են երեք տախտակներ և ավտոմոբիլային զորամասի խորհրդանշանը։ Մեկի վրա գրված է. «Զոհված ավտոմոբիլիստ մարտիկներին»։ Մյուս երկու տախտակներին գրված են զոհվածների անունները մահվան տարեթվերով. ''«Բեզռոդնի Վ. Յ. (1982), Բիլյակաև Վ. Ա. (1982), Գավրիլով Ս. Ն. (1994), Բերեժպոլով Ի. Ի. (1995), Տրետինա Յ. Ա. (1995)»'' և այլք։
Հղումներ
Կատեգորիա:2004 հիմնադրումներ Ռուսաստանում Կատեգորիա:Ռոստովի մարզի հուշարձաններ
Հրանտ Ֆալյան
Հրանտ Ֆալյան (ծննդյան անուն՝ Մելքոն Ղարիբյան, ), իրանահայ գրող։
Ծնվել է Ռաշթում 1884 թվականին։
Հրանտ Ֆալյանը եղել է «Նոր Էջ» գրական խմբակցության հիմնանդամներից, այս խումբը 1935 թվականին հրատարակեց իր առաջին հատորը «Նոր Էջ» անունով, որպես «ժողովածու Իրանահայ երիտասարդ գրողների»։
Հրանտ Ֆալյանը մահացել է 1966 թվականին Թեհրանում։
Արտաքին հղումներ
Կատեգորիա:Իրանահայ խմբագիրներ Կատեգորիա:Իրանահայ արձակագիրներ Կատեգորիա:Իրանահայ գրողներ
Պերուի աշխարհագրություն
Պերու, պետություն Հարավային Ամերիկայում։ Հյուսիս-արևմուտքում սահմանակցում է Էկվադորի, հյուսիսում՝ Կոլումբիայի, արևելքում՝ Բրազիլիայի, հարավ-արևելքում՝ Բոլիվիայի և Չիլիի հետ։ Արևելքում ողողվում է Խաղաղ օվկիանոսի ջրերով։
Տարածքը՝ 1 285 220 կմ²։
Սահմանի ամբողջ երկարությունը կազմում է 5536 կմ (Բոլիվիայի հետ սահմանի երկարությունը՝ 900 կմ, Բրազիլիայի հետ՝ 1560 կմ, Չիլիի՝ 160 կմ, Կոլումբիայի հետ՝ 1496 կմ, Էկվադորի հետ՝ 1420 կմ)։
Ափագծի երկարությունը՝ 2414 կմ։
Ռելիեֆ․ մերձափնյա հովիտները շրջապատված են բարձրագագաթ և սուր Անդերով (Արևմտյան և Արևելյան Կորդիլիերներ՝ sierra, Պերուում ամբողջապես հաշվվում են 6000 մետրից ավելի բարձրությամբ ավելի քան երեք տասնյակ լեռնագագաթներ), մեծ լեռնաշխարհ, որը պատված է Ամազոնի ավազանի ջունգլիներով։
Ամենաբարձր գագաթը Նեվադո Ուասկարան լեռն է՝ 6768 մ բարձրությամբ։ Բնակչությունը՝ 30 741 062 մարդ։
Պերուի կենդանական աշխարհ
Հաշվվում է Պերուի թռչունների 1856 տեսակ, որոնցից 131-ը էնդեմիկ են, 88-ը համարվում են վերացող և 3 տեսակը ներմուծված է ։ Պերուն թռչունների տեսակների քանակով երկրորդ երկիրն է Կոլումբիայից հետո, որը ներկայացնում է տեսակների ամբողջ թվաքանակի 20%-ը ։
Այստեղ տարածված են տինամուն, պալամեդեյները, կրակսերը, ֆլամինգոն, յաբիրուն, իբիսները, գրիֆ-հնդկահավը, անդյան կոնդորը։
Կաթնասուններից Պերուի տարածքում բնակվում են պումա, լամաներ, մրջնակեր կապիկներ, համրուկներ, գետնակինճ, շինշիլաներ, զրահակիրներ, երկարապոչ կատուներ։
Պերուի բուսական աշխարհ
Կոստայի բուսական աշխարհը աղքատ է։ Մշտական բուսական թաղանթ այստեղ չկա։ Գերակշռում են կակտուսները, էպիֆիտները և քարաքոսերը։ Հազվադեպ հանդիպում են սողացող թփեր։ Անդերում վառ արտահայտվում է ուղղահայաց գոտիականությունը։ Արևելյան Կորդիլիերների մինչև մոտ 1500 մ բարձրության լանջերը ձևավորում են գոտի, որն իսպաներեն անվանվում է «տիերրա կալիենտե» (շոգ հող)։ Մոտ 1500 մ բարձրությունից այն փոխարինվում է լեռնային արևադարձային անտառի գոտով, որը բարձրանում է մինչև 2300-2500 մ, որը ներկայացված է 10-14 մ բարձրության հնագույն ձարխոտներով, փշոտ թփերով, մամուռներով, քարաքոսերով, գետնամուշկերով, կրակային-կարմիր կամ վառ դեղին խոլորձների առատությամբ։ Լեռնային անտառի բնորոշ բույսերից մեկը քինաքինայի ծառն է (1400-2400 մ)։ Պերուն այս ծառի հայրենիքն է, և այդ պատճառով այն պատկերված է երկրի զինանշանի վրա։
Լեռնային արևադարձային անտառը փոխարինվում է սաղարթավոր անտառով (մինչև մոտ 3000 մ բարձրության)։ Այլ պատկեր է արևմտյան Կորդիլիերների լանջերին. մերկ ժայռեր, խիճ, աղակալած հողեր, ավազաբլուրներ, չորություն, հազվագյուտ թփեր, կակտուսներ և խոտեր։ Անդյան շրջանների բուսականության վրա կտրուկ ազդում են բարձրությունը, հեռավորությունը հասարակածից։ Բնական բուսականությունը այստեղ գլխավորապես ներկայացված են խոտերով և թփերով։ Էկվադորի հետ սահմանի մոտ լեռնային անտառի եզրերից մինչև ձյան գիծը տարածվել են բարձրլեռնային հասարակածային մարգագետինները՝ պարամոսները։ Պերուական սելվայի տեսակային կազմը չափազանց հարուստ է` ավելի քան 20 հզր. բույսեր։ Հանրահայտ է սելվայի «սև ոսկին»՝ կաուչուկատու հևեան։ Մեծաքանակ ծառեր և թփեր օգտագործվում են փայտի, բուսական յուղի, լաքերի, բժշկական և սննդի արդյունաբերության հումքի ստացման համար։
Պերուի կլիմա
Պերուի արևմուտքում գերիշխում է կլիմայի արևադարձային անապատային ձևը, արևելքում՝ մերձարևադարձային, իսկ լեռներում կլիման կախված է տեղանքի բարձրությունից։
Երկրի արևմտյան ափերի մոտերքով անցնում է Պերուական սառը հոսանքը, դրա պատճառով ափի վրա կլիման չոր է։ Ըստ էության՝ ափամերձ հարթավայրը Ատակամա չիլիական անապատի շարունակությունն է։ Այստեղ տարեկան թափվում են ընդամենը 10-50 մմ տեղումներ։ Ամենաչոր և շոգ ժամանակը դեկտեմբերից ապրիլ շրջանն է։ Այս ժամանակահատվածում ընդհանրապես կարող են տեղումներ չնկատվել։ Փետրվարի օրական ջերմաստիճանը տատանվում է 26° ջերմությունից հարավում մինչև 36 ° ջերմություն հյուսիսում։ Գիշերը օդը սառեցվում է մինչև +20 աստիճան հարավում և +24°՝ հյուսիսում։ Ձմեռային ժամանակահատվածում օդի օրական ջերմաստիճանները հավասար են համապատասխանաբար +19° և +28°, գիշերայինները՝ 13° և 17° ջերմությունների։
Հետո դեպի արևելք՝ լեռնային շրջաններում ջերմաստիճանը նվազում է։ 4000 մետրից ավելի բարձրություններում նույնիսկ ամռանը՝ գիշերային ժամերին նկատվում են սառեցումներ։ Ամռանը օրական միջին ջերմաստիճանները՝ սիերրայում տեղակայված հիմնական քաղաքներում՝ +19°-+21°, գիշերայինները՝ +4°-+6° աստիճան։ Հունիս-օգոստոս շրջանում ցերեկը նկատվում է մոտ 16°-18° ջերմություն, գիշերը՝ -6°- -2° աստիճան։ Անդերում տարեկան թափվում են 700 մմ տեղումներից՝ արևմտյան լանջերին մինչև 2000 մմ տեղումներ՝ արևելյանին։ Այստեղ չոր շրջանը տևում է ապրիլից հոկտեմբեր։ Սելվայում շոգ և խոնավ է։ Ամառային շրջանում ցերեկային ջերմաստիճանները հասնում են 34° ջերմության, գիշերայինները իջնում են մինչև +24°-ի։ Ձմռանը ցերեկը օդը տաքանում է մինչև +30°, իսկ գիշերը իջնում է մինչև 20°  ջերմության։ Տեղումների միջին տարեկան քանակը արևադարձային անտառներում կազմում է 3800 մմ, անձրևային շրջանը շարունակվում է նոյեմբերից մարտ։
Ծանոթագրություններ
Կատեգորիա:Աշխարհագրություն ըստ առաջին աստիճանի վարչական միավորների Կատեգորիա:Պերուի աշխարհագրություն
Լիլլի Պրոմետ
Լիլլի Պրոմետ (Lilli Promet; ), էստոնացի արձակագիր, դրամատուրգ։
Ծնվել է նկարչի ընտանիքում։ Սովորել է Տալլինի կիրառական արվեստների ուսումնարանի կերամիկայի բաժանմունքում (1935-1940), ապա մինչև 1951 թվականը զբաղվել է լրագրությամբ։ 1954 թվականին հանդես է գալիս որպես գրող, գրում է իմպրեսիոնիստական բնույթի արձակ։ Նրա ստեղծագործությունները ոչ միայն առանձնանում են պարադոքսային սյուժեով, այլև շքեղ լեզվով։ Նրա բազմաթիվ պատմվածքների ու վիպակների գործողությունները կատարվում են մինչպատերազմյան Էստոնիայում։ «Գյուղն առանց տղամարդկանց» (1960) վեպի համար հիմք է հանդիսացել Երկրորդ համաշխարհային պատերազմի ժամանակ Թաթարստանում անցկացրած տարիները։ Լիլլի Պրոմետի ամենաճանաչված վեպը «Primavera»-ն (1971) է, որտեղ զարգացված է երկու սյուժետային գիծ ։
Ծանոթագրություններ
Կատեգորիա:Էստոնացի արձակագիրներ Կատեգորիա:Էստոնացի դրամատուրգներ Կատեգորիա:20-րդ դարի կին գրողներ Կատեգորիա:Տալլինի Անտառային գերեզմանատանը թաղվածներ Կատեգորիա:Էստոնացի լրագրողներ Կատեգորիա:Էստոնացի կին գրողներ
Սաբսովիչի տուն (Տագանրոգ)
Սաբսովիչի տուն (Дом Сабсовича), շենք Ռուսաստանի Ռոստովի մարզի Տագանրոգ քաղաքում։ Գտնվում է Պետրոսի փողոցի, 134 և Ձերժինսկու փողոցի, 7 անկյունում։ Տունն իր անունը ստացել է առաջին սեփականատերերի ազգանունից ։
Ծանոթագրություններ
Կատեգորիա:Տագանրոգի շենքեր և կառույցներ Կատեգորիա:Տագանրոգի տեսարժան վայրեր